
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 883 

9 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του ακριβούς περιεχομένου και των 
στοιχείων που περιέχονται στο Φάκελο Τεκμη¬ 
ρίωσης, στο Βασικό Φάκελο Τεκμηρίωσης, τον 
Ελληνικό Φάκελο Τεκμηρίωσης και το Συνοπτικό 
Πίνακα Πληροφοριών, των περιπτώσεων κατά τις 
οποίες οι παραπάνω Φάκελοι Τεκμηρίωσης θεω¬ 
ρούνται μη πλήρεις ή μη επαρκείς, των αποδε¬ 
κτών μεθόδων καθορισμού τιμών των συναλλα¬ 
γών και των μεθόδων καθορισμού του αποδεκτού 
εύρους των τιμών ή του περιθωρίου κέρδους για 
την εφαρμογή των διατάξεων του άρθρου 21 του 


ν.4174/2013. 1 

Παροχή οικονομικών στοιχείων σε φορείς κοινωνι¬ 
κής ασφάλισης. 2 

ΑΠΟΦΑΣΕΙ Σ 

Αριθ. ΠΟΑ. 1097 (1) 


Καθορισμός του ακριβούς περιεχομένου και των στοι¬ 
χείων που περιέχονται στο Φάκελο Τεκμηρίωσης, 
στο Βασικό Φάκελο Τεκμηρίωσης, τον Ελληνικό Φά¬ 
κελο Τεκμηρίωσης και το Συνοπτικό Πίνακα Πληρο¬ 
φοριών, των περιπτώσεων κατά τις οποίες οι παρα¬ 
πάνω Φάκελοι Τεκμηρίωσης θεωρούνται μη πλήρεις 
ή μη επαρκείς, των αποδεκτών μεθόδων καθορισμού 
τιμών των συναλλαγών και των μεθόδων καθορισμού 
του αποδεκτού εύρους των τιμών ή του περιθωρίου 
κέρδους για την εφαρμογή των διατάξεων του άρ¬ 
θρου 21 του ν.4174/2013. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 21 του Κώδικα Φορολο¬ 
γικής Διαδικασίας (ν.4174/2013, Α' 170), όπως ισχύουν. 

β) Τις διατάξεις των άρθρων 50 και 51 του Κώδικα 
Φορολογίας Εισοδήματος (ν.4172/2013, Α' 167), όπως 
ισχύουν. 

γ) Τις διατάξεις των περιπτώσεων γ', δ' και ζ' του 
άρθρου 2 του Κώδικα Φορολογίας Εισοδήματος (ν.4172/ 
2013, Α' 167), όπως ισχύουν. 


δ) Τ ις διατάξεις της υποπαραγράφου Ε2 της παρ. Ε’ 
του άρθρου πρώτου του ν. 4093/2012 περί σύστασης θέ¬ 
σης Γ ενικού Γ ραμματέα Εσόδων (ΦΕΚ 222 Α'-12/11/2012). 

ε) Την Πράξη του Υπουργικού Συμβουλίου αριθ. 1 της 
16-1-2013 (ΥΟΔΔ 18), «Επιλογή και Διορισμός Γενικού 
Γ ραμματέα Δημοσίων Εσόδων». 

στ) Ότι με την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

ΚΕΦΑΛΑΙΟ Α' 

ΥΠΟΧΡΕΟΙ ΣΕ ΤΕΚΜΗΡΙΩΣΗ ΤΙΜΩΝ 
ΕΝΔΟΟΜΙΛΙΚΩΝ ΣΥΝΑΛΛΑΓΩΝ 

Τα ημεδαπά νομικά πρόσωπα και οι νομικές οντότητες 
των περιπτώσεων γ' και δ' του άρθρου 2 του ΚΦΕ, για 
τις συναλλαγές καθώς και τη μεταφορά λειτουργιών 
που πραγματοποιούν με άλλα συνδεδεμένα πρόσωπα 
κατά την έννοια της περίπτωσης ζ’ του ιδίου άρθρου και 
οι οποίες εμπίπτουν στο άρθρο 50 και 51 του ΚΦΕ, υπο- 
χρεούνται να τηρούν τον Φάκελο Τεκμηρίωσης τιμών 
ενδοομιλικών συναλλαγών του άρθρου 21 του ΚΦΔ. Την 
ίδια υποχρέωση τήρησης έχουν και οι μόνιμες εγκατα¬ 
στάσεις αλλοδαπών επιχειρήσεων στην Ελλάδα για τις 
συναλλαγές τους και τις μεταφορές λειτουργιών με το 
κεντρικό ή με τα συνδεδεμένα πρόσωπα του κεντρικού 
τους στην αλλοδαπή, καθώς και τα ημεδαπά νομικά 
πρόσωπα και νομικές οντότητες για τις συναλλαγές 
τους και μεταφορές λειτουργιών με μόνιμες εγκατα¬ 
στάσεις που διατηρούν στην αλλοδαπή. 

Σε περίπτωση που στη διάρκεια του φορολογικού 
έτους για το οποίο καταρτίζεται ο φάκελος τεκμηρί¬ 
ωσης, ανεξάρτητα νομικά πρόσωπα ή νομικές οντό¬ 
τητες καταστούν συνδεδεμένες κατά την έννοια της 
περίπτωσης ζ' του άρθρου 2 του Κ.Φ.Ε. η υποχρέωση 
τεκμηρίωσης υφίσταται για συναλλαγές που πραγμα¬ 
τοποιήθηκαν από την ημερομηνία σύνδεσής τους και 
μετά. Σε περίπτωση διακοπής της σχέσης σύνδεσης στη 
διάρκεια του φορολογικού έτους, υποχρέωση τεκμηρίω¬ 
σης υφίσταται για συναλλαγές που πραγματοποιήθηκαν 
μέχρι την ημερομηνία διακοπής της σχέσης, καθώς και 
για μεταγενέστερες συναλλαγές, για τις οποίες είχαν 
υπογράφει σχετικές συμβάσεις κατά το χρονικό διά¬ 
στημα που υφίστατο η σχέση σύνδεσης. 

Οι ανωτέρω υπόχρεοι απαλλάσσονται από την υπο¬ 
χρέωση τήρησης Φακέλου Τεκμηρίωσης, εφόσον: 

α) οι παραπάνω συναλλαγές ή μεταφορά λειτουργιών 
ανέρχονται μέχρι εκατό χιλιάδες (100.000) ευρώ ετησίως 
και αθροιστικώς όταν ο κύκλος εργασιών του υπόχρεου 
δεν υπερβαίνει τα πέντε εκατομμύρια (5.000.000) ευρώ 
«ανά φορολογικό έτος» ή 

β) οι παραπάνω συναλλαγές ή μεταφορά λειτουργιών 
ανέρχονται μέχρι διακόσιες χιλιάδες (200.000) ευρώ 
ετησίως και αθροιστικώς, όταν ο κύκλος εργασιών του 
υπόχρεου υπερβαίνει τα πέντε εκατομμύρια (5.000.000) 
ευρώ «ανά φορολογικό έτος». 

ΚΕΦΑΛΑΙΟ Β' 

ΠΕΡΙΕΧΟΜΕΝΟ ΦΑΚΕΛΟΥ ΤΕΚΜΗΡΙΩΣΗΣ 

Σε περίπτωση ημεδαπού νομικού προσώπου ή νομικής 
οντότητας το οποίο/α είναι μέλος ομίλου, πολυεθνικού ή 
ημεδαπού, ο «φάκελος τεκμηρίωσης» αποτελείται κατά 
περίπτωση από δύο μέρη, τον «βασικό φάκελο τεκμηρί¬ 
ωσης» και τον «ελληνικό φάκελο τεκμηρίωσης», ο οποίος 
συμπληρώνει τον «βασικό φάκελο» και περιέχει πρόσθε¬ 
τες πληροφορίες σχετικά με τα μέλη του ομίλου. Όταν 
ημεδαπό νομικό πρόσωπο ή νομική οντότητα πραγμα¬ 
τοποιεί συναλλαγές με άλλα συνδεδεμένα νομικά πρό¬ 
σωπα ή νομικές οντότητες, ημεδαπές ή αλλοδαπές ή με 
μόνιμες εγκαταστάσεις τους στην αλλοδαπή, καθώς και 
όταν μόνιμες εγκαταστάσεις αλλοδαπών επιχειρήσεων 
στην Ελλάδα πραγματοποιούν συναλλαγές με το κε¬ 
ντρικό ή με συνδεδεμένα πρόσωπα του κεντρικού τους 
στην αλλοδαπή, ο φάκελος τεκμηρίωσης αποτελείται 
μόνο από τον «ελληνικό φάκελο τεκμηρίωσης», 
α. Βασικός Φάκελος Τεκμηρίωσης 
Ο «βασικός φάκελος» είναι κοινός για όλες τις επιχει¬ 
ρήσεις του ομίλου και περιέχει κοινές τυποποιημένες 
πληροφορίες για αυτές και τις μόνιμες εγκαταστάσεις 
τους. 

Πιο αναλυτικά περιλαμβάνει τα εξής στοιχεία: 
αα) μια γενική περιγραφή της μητρικής επιχείρησης 
και της στρατηγικής της, συμπεριλαμβανομένων των 
αλλαγών που έγιναν σε σύγκριση με το προηγούμενο 
φορολογικό έτος, 

ββ) μια γενική περιγραφή της οργανωτικής, νομικής 
και λειτουργικής δομής του ομίλου που περιλαμβάνει 
το οργανόγραμμα, τον κατάλογο των μελών του ομίλου, 
συμπεριλαμβανομένων και των μόνιμων εγκαταστάσεων 
καθώς και περιγραφή της σχέσης σύνδεσης αυτών, 
γγ) μια γενική περιγραφή των συνδεδεμένων προ¬ 
σώπων ή και των μονίμων εγκαταστάσεών τους που 
συμμετέχουν στις προς τεκμηρίωση συναλλαγές, 
δδ) μια γενική περιγραφή των προς τεκμηρίωση συ¬ 
ναλλαγών στις οποίες συμμετέχουν τα συνδεδεμένα 
πρόσωπα, ήτοι μια γενική περιγραφή: 

(ί) της φύσης των συναλλαγών (πώληση αγαθών, πα¬ 
ροχή υπηρεσιών, χρηματοοικονομικές συναλλαγές, άυλα 
περιουσιακά στοιχεία, κλπ.), 

(μ) της ροής των τιμολογίων και 
(μι) του ύψους των συναλλαγών 
εε) μια γενική περιγραφή των επιτελούμενων λειτουρ¬ 
γιών, των κινδύνων που αντιμετωπίζονται, καθώς και των 
αλλαγών που μπορεί να επέρχονται στις λειτουργίες 
και στους κινδύνους σε σχέση με το προηγούμενο φο¬ 
ρολογικό έτος. 

στστ) την ιδιοκτησία άυλων περιουσιακών στοιχείων 
των μελών του ομίλου (διπλώματα ευρεσιτεχνίας, εμπο¬ 


ρικά σήματα, εμπορικές ονομασίες, τεχνογνωσία, κλπ.) 
και την πληρωμή ή είσπραξη δικαιωμάτων, 
ζζ) μια περιγραφή της τιμολογιακής πολιτικής του 
ομίλου που να επεξηγεί την τήρηση της αρχής της 
ανοιχτής αγοράς (Αππ’ε ΙοηρΙΙτ ΡπποίρΙο) στις ενδοομι- 
λικές συναλλαγές. 

ηη) κατάλογο συμφωνιών κατανομής κόστους, απο¬ 
φάσεων προέγκρισης μεθοδολογίας ενδοομιλικής τιμο¬ 
λόγησης και δικαστικών αποφάσεων που αφορούν τα 
μέλη του ομίλου, σχετικά με τον καθορισμό των τιμών 
των συναλλαγών τους, 
β. Ελληνικός φάκελος τεκμηρίωσης 
Ο «Ελληνικός φάκελος τεκμηρίωσης» περιέχει τα ακό¬ 
λουθα στοιχεία: 

αα) λεπτομερή περιγραφή της επιχείρησης και της 
στρατηγικής της, συμπεριλαμβανομένων των αλλαγών 
που έγιναν σε σύγκριση με το προηγούμενο φορολο¬ 
γικό έτος, 

ββ) λεπτομερή περιγραφή των προς τεκμηρίωση συ¬ 
ναλλαγών η οποία περιλαμβάνει: 

ί) τη φύση των συναλλαγών (πώληση αγαθών, παρο¬ 
χή υπηρεσιών, χρηματοοικονομικές συναλλαγές, άυλα 
περιουσιακά στοιχεία, κλπ.), 
ϋ) τη ροή των τιμολογίων και 
ίϋ) το ύψος των συναλλαγών 
γγ) συγκριτική ανάλυση, ήτοι: 

ί) χαρακτηριστικά των περιουσιακών στοιχείων και 
των υπηρεσιών, καθώς και συναφείς πληροφορίες σχε¬ 
τικά με εσωτερικά και/ή εξωτερικά συγκριτικά στοιχεία, 
εφόσον διατίθενται 

ϋ) λειτουργική ανάλυση (επιτελούμενες λειτουργίες, 
περιουσιακά στοιχεία που χρησιμοποιούνται, επιχειρη¬ 
ματικοί κίνδυνοι), 
ίϋ) συμβατικοί όροι, 
ίν) οικονομικές συνθήκες και 
ν) ειδικές στρατηγικές της επιχείρησης, 
δδ) επεξήγηση για την επιλογή και την εφαρμογή της/ 
των μεθόδου/ων προσδιορισμού των τιμών των ενδοο- 
μιλικών συναλλαγών. 

Ειδικά, οι εμποροβιομηχανικές εταιρίες που έχουν 
εγκατασταθεί στην Ελλάδα με τις διατάξεις του α.ν. 
89/1967 (ΦΕΚ 132Α') απαλλάσσονται από την υποχρέωση 
τεκμηρίωσης των ενδοομιλικών συναλλαγών τους σύμ¬ 
φωνα με τα οριζόμενα στο άρθρο 21 του ν.4174/2013, κα¬ 
θώς οι επιχειρήσεις αυτές ήδη προβαίνουν σε τεκμηρί¬ 
ωση των ενδοομιλικών τους συναλλαγών με τη μέθοδο 
κόστους πλέον περιθώριο κέρδους (ΘοεΙ ρΐυε ΜοΙάοά - 
ΩΡΜ), σύμφωνα με τα οριζόμενα στον ν.3427/2005. 

ΚΕΦΑΛΑΙΟ Γ 

ΧΡΟΝΟΣ ΚΑΤΑΡΤΙΣΗΣ, ΔΙΑΦΥΛΑΞΗΣ 
ΚΑΙ ΔΙΑΘΕΣΗΣ ΤΟΥ ΦΑΚΕΛΟΥ ΤΕΚΜΗΡΙΩΣΗΣ 

Ο Φάκελος Τεκμηρίωσης καταρτίζεται εντός τεσσά¬ 
ρων (4) μηνών από το τέλος του φορολογικού έτους 
που αφορά, τηρείται στην έδρα του υπόχρεου και 
διαφυλάσσεται καθ’ όλο το χρονικό διάστημα για το 
οποίο υφίσταται σχετική υποχρέωση διαφύλαξης των 
βιβλίων και στοιχείων του αντίστοιχου φορολογικού 
έτους. 

Ο Φάκελος Τεκμηρίωσης τίθεται στη διάθεση της φο¬ 
ρολογικής διοίκησης οποτεδήποτε ζητηθεί από αυτή 
εντός τριάντα (30) ημερών από την παραλαβή του σχε¬ 
τικού αιτήματος από τον υπόχρεο. 

ΚΕΦΑΛΑΙΟ Δ' 

ΓΛΩΣΣΑ ΤΗΡΗΣΗΣ ΦΑΚΕΛΟΥ ΤΕΚΜΗΡΙΩΣΗΣ 

Τα στοιχεία του «βασικού φακέλου τεκμηρίωσης» τη¬ 
ρούνται σε γλώσσα διεθνώς αποδεκτή, κατά προτίμηση 
την αγγλική, όταν πρόκειται για αλλοδαπό όμιλο, με 
υποχρέωση μετάφρασής του στην ελληνική γλώσσα 
εφόσον ζητηθεί από την φορολογική αρχή, εντός ευλό- 
γου χρονικού διαστήματος και όχι πέραν των τριάντα 
(30) ημερών από την επίδοση σχετικής πρόσκλησης. Σε 
όλες τις λοιπές περιπτώσεις τα στοιχεία του φακέλου 
τεκμηρίωσης τηρούνται στην ελληνική γλώσσα. 

Ο Φάκελος Τεκμηρίωσης τηρείται είτε σε έντυπη, είτε 
σε ηλεκτρονική μορφή. 

ΚΕΦΑΛΑΙΟ Ε' 

ΠΕΡΙΕΧΟΜΕΝΟ ΣΥΝΟΠΤΙΚΟΥ ΠΙΝΑΚΑ ΠΛΗΡΟΦΟΡΙΩΝ 

Οι υπόχρεοι σε τήρηση Φακέλου Τεκμηρίωσης υπο¬ 
βάλλουν Συνοπτικό Πίνακα Πληροφοριών για κάθε φο¬ 
ρολογικό έτος, ηλεκτρονικά στη Φορολογική Διοίκηση 
(Δ/νση Ηλεκτρονικής Διακυβέρνησης (β-εφαρμογές)) του 
Υπουργείου Οικονομικών εντός τεσσάρων (4) μηνών από 
το τέλος του φορολογικού έτους. 

Ο συνοπτικός πίνακας πληροφοριών είναι συνοδευτι¬ 
κός του Φακέλου Τεκμηρίωσης και υποβάλλεται προ- 
κειμένου να αξιοποιηθούν φορολογικά οι παρεχόμενες 
πληροφορίες και σε καμία περίπτωση δεν πρέπει να 
εκλαμβάνεται ως πλήρης και εκτενής τεκμηρίωση των 
ενδοομιλικών συναλλαγών προκειμένου να κριθεί ως 
απόδειξη για την συμβατότητα των τελευταίων με την 
έννοια της παρ.1 του άρθρου 50 του Κ.Φ.Ε. («αρχή της 
ανοιχτής αγοράς ή της ελεύθερης αγοράς ή των ίσων 
αποστάσεων-Απτίε ίθηρίίι ΡπηοίρΙθ»). 

Ο συνοπτικός πίνακας πληροφοριών υποβάλλεται με 
βάση το υπόδειγμα, το οποίο επισυνάπτεται ως παράρ¬ 
τημα της παρούσας. 

ΚΕΦΑΛΑΙΟ ΣΤ' 

ΕΝΗΜΕΡΩΣΗ/ΕΠΙΚΑΙΡΟΠΟΙΗΣΗ 
ΤΟΥ ΦΑΚΕΛΟΥ ΤΕΚΜΗΡΙΩΣΗΣ 

Στον Φάκελο Τεκμηρίωσης περιλαμβάνεται ειδικό 
κεφάλαιο όπου περιγράφονται γεγονότα που έχουν 
αντίκτυπο στις πληροφορίες και τα στοιχεία που πα¬ 
ρέχονται σε αυτόν και που οφείλονται σε οιαδήποτε 
μεταβολή των συνθηκών της αγοράς σε σχέση με το 
προηγούμενο φορολογικό έτος. 

Ο Φάκελος Τεκμηρίωσης μπορεί να χρησιμοποιηθεί 
για το επόμενο φορολογικό έτος, εφόσον επικαιροποι- 
ηθεί ενσωματώνοντας όλες τις αναγκαίες αλλαγές. Ο 
υπόχρεος οφείλει να αναφέρει τα στοιχεία του φακέλου 
που επικαιροποιούνται σε σχέση με το προηγούμενο 
φορολογικό έτος. Η επικαιροποίηση του Φακέλου γίνε¬ 
ται εντός τεσσάρων (4) μηνών από το τέλος του φορο¬ 
λογικού έτους κατά τη διάρκεια του οποίου προέκυψε 
η ανάγκη επικαιροποίησης. 

ΚΕΦΑΛΑΙΟ Ζ' 

ΜΕΘΟΔΟΙ ΚΑΘΟΡΙΣΜΟΥ ΤΩΝ ΤΙΜΩΝ ΤΩΝ 
ΕΝΔΟΟΜΙΛΙΚΩΝ ΣΥΝΑΛΛΑΓΩΝ - ΑΠΟΔΕΚΤΟ ΕΥΡΟΣ 
ΤΙΜΩΝ Ή ΠΕΡΙΘΩΡΙΟΥ ΚΕΡΔΟΥΣ - ΜΗ ΠΛΗΡΕΙΣ Ή 
ΜΗ ΕΠΑΡΚΕΙΣ ΦΑΚΕΛΟΙ ΤΕΚΜΗΡΙΩΣΗΣ 

Για τον προσδιορισμό των τιμών των ενδοομιλικών συ¬ 
ναλλαγών χρησιμοποιείται η «αρχή της ανοικτής αγοράς 
ή της ελεύθερης αγοράς ή των ίσων αποστάσεων (Αιτπ’ε 


Ιβηρίίι ΡπηοίρΙθ)», όπως περιγράφεται στο πρώτο εδάφιο 
της παραγράφου 1 του άρθρου 50 του ΚΦΕ. Η αρχή 
αυτή αποτυπώνεται στην παράγραφο 1 του άρθρου 9 
του Προτύπου Φορολογικών Συμβάσεων Εισοδήματος 
και Κεφαλαίου του ΟΟΣΑ (ΟΕΘΩ ΜοάθΙ Ταχ ΘοηνβηΙίοη 
οη Ιηοοπίθ από ΘαρίΐαΙ) και έχει ως ακολούθως: 

«Εάν επικρατούν ή επιβάλλονται στις εμπορικές ή οικο¬ 
νομικές σχέσεις των δύο (συνδεδεμένων) επιχειρήσεων 
όροι διαφορετικοί από εκείνους που θα επικρατούσαν 
μεταξύ ανεξάρτητων επιχειρήσεων, τότε τα κέρδη τα 
οποία, αν δεν υπήρχαν οι όροι αυτοί, θα μπορούσαν να 
είχαν πραγματοποιηθεί από μια από τις επιχειρήσεις, 
αλλά λόγω αυτών των όρων δεν πραγματοποιήθηκαν, 
μπορούν να συμπεριληφθούν στα κέρδη της επιχείρη¬ 
σης αυτής και να φορολογηθούν ανάλογα.» 

Γ ια την διαπίστωση εφαρμογής της παραπάνω αρχής, 
λαμβάνονται υπόψη, σύμφωνα με την παρ. 2 του άρθρου 
50 του Κ.Φ.Ε., οι «Κατευθυντήριες Οδηγίες του ΟΟΣΑ 
περί Ενδοομιλικών Τιμολογήσεων για τις Πολυεθνικές 
Επιχειρήσεις και τις Φορολογικές Αρχές (ΟΕΘϋ Τι·3Π5ίβι· 
Ρποίηρ ΘυίόθΙίηθε ΐοι - Τεχ ΑόπιιηίείΓεΙίοπε εηό ΜυΙίίηεΙίοηεΙ 
ΕηΙβιρπεθε)», όπως κάθε φορά επικαιροποιούνται (τε¬ 
λευταία επικαιροποιημένη έκδοση 2010). 

Σύμφωνα με τις οδηγίες αυτές, οι μέθοδοι διακρί- 
νονται ανάλογα με τη λειτουργία που επιτελούν ως 
ακολούθως: 

α. Στις παραδοσιακές ή κλασσικές μεθόδους: 

αα. Μέθοδος της συγκρίσιμης μη ελεγχόμενης τιμής. 

ββ. Μέθοδος της τιμής μεταπώλησης. 

γγ. Μέθοδος κόστους πλέον περιθώριο κέρδους. 

β. Στις συναλλακτικές μεθόδους οι οποίες βασίζονται 
στα κέρδη (μικτά ή καθαρά): 

αα. Μέθοδος του καθαρού περιθωρίου κέρδους συ¬ 
ναλλαγής και 

ββ. Μέθοδος επιμερισμού κερδών. 

Μέθοδος της συγκρίσιμης μη ελεγχόμενης τιμής 
(ΘοπιρεΓεόΙθ υποοπίΓοΙΙθά Ριίθθ ΜθΙίιοό - ΘΨΡ). 

Με βάση τη μέθοδο αυτή, η τιμή μιας ενδοομιλικής 
συναλλαγής συγκρίνεται με τη τιμή μιας παρόμοιας 
συναλλαγής μεταξύ ανεξάρτητων επιχειρήσεων. 

Μέθοδος Τιμής Μεταπώλησης (ΒβεβΙθ Ρποθ ΜθΙίιοό 
- ΒΡΜ). 

Με βάση τη μέθοδο αυτή, η τιμή της ενδοομιλικής 
συναλλαγής είναι ίση με την τιμή μεταπώλησης προϊ¬ 
όντος ή υπηρεσίας που έχει αγοραστεί από συνδεδε- 
μένη επιχείρηση σε ανεξάρτητη επιχείρηση, μείον το 
μικτό περιθώριο κέρδους που θα πραγματοποιείτο σε 
παρόμοια συγκρίσιμη συναλλαγή μεταξύ ανεξαρτήτων 
επιχειρήσεων. 

Μέθοδος κόστους πλέον περιθώριο κέρδους (ΘοεΙ 
ρΐυε ΜθΙίιοό - ΘΡΜ). 

Με βάση τη μέθοδο αυτή, η τιμή μιας ενδοομιλικής συ¬ 
ναλλαγής καθορίζεται εφαρμόζοντας επί του κόστους 
ένα κατάλληλο περιθώριο κέρδους, όπως αυτό θα ίσχυε 
μεταξύ ανεξάρτητων επιχειρήσεων. 

Μέθοδος του καθαρού περιθωρίου κέρδους συναλλα¬ 
γής (ΤΓ3ηδ3θΙίοη3ΐ ΝθΙ Μαφίη ΜθΙίιοό - ΤΝΜΜ). 

Με βάση τη μέθοδο αυτή, το καθαρό περιθώριο κέρ¬ 
δους μιας συναλλαγής μεταξύ συνδεδεμένων επιχει¬ 
ρήσεων συγκρίνεται με το καθαρό περιθώριο κέρδους 
το οποίο επιτυγχάνουν ανεξάρτητες επιχειρήσεις υπό 
παρόμοιες συνθήκες. Το περιθώριο καθαρού κέρδους 
εξετάζεται σε συνάρτηση προς ορισμένο οικονομικό 

μέγεθος, όπως κύκλο εργασιών, κόστος κτήσης, χρησι¬ 
μοποιούμενα πάγια. 

Μέθοδος επιμερισμού κερδών (Ρτοΐϋ 8ρΙίΐ ΜβΙάοά - 
Ρ3Μ) 

Με βάση τη μέθοδο αυτή, το καθαρό κέρδος ή η ζημία 
που προκύπτει από μία ενδοομιλική συναλλαγή κατανέ- 
μεται μεταξύ των συνδεδεμένων επιχειρήσεων ανάλογα 
με τη συνεισφορά τους στη συναλλαγή. 

Οι παραδοσιακές μέθοδοι είναι ο αμεσότερος τρόπος 
για να εξακριβωθεί κατά πόσον οι συναλλαγές μεταξύ 
συνδεδεμένων επιχειρήσεων ακολουθούν την αρχή της 
ελεύθερης αγοράς (Απτϊε ίοηρίά ΡπηοίρΙβ). Κατά συνέ¬ 
πεια, οι παραδοσιακές μέθοδοι προτιμώνται των άλλων 
μεθόδων. Σε περίπτωση που δεν υπάρχουν διαθέσιμα ή 
επαρκή στοιχεία για την εφαρμογή των παραδοσιακών 
μεθόδων, οι επιχειρήσεις μπορούν αιτιολογημένα να 
εφαρμόσουν τις συναλλακτικές μεθόδους. 

Για την εφαρμογή των ως άνω μεθόδων, χρησιμοποι¬ 
ούνται συγκριτικά στοιχεία, τα οποία διακρίνονται σε: 

α) εσωτερικά, τα οποία προκύπτουν από συγκρίσιμες 
συναλλαγές της κρινόμενης επιχείρησης με μια ανε¬ 
ξάρτητη επιχείρηση ή συγκρίσιμες συναλλαγές μιας 
συνδεδεμένης με την κρινόμενη επιχείρηση με μια ανε¬ 
ξάρτητη επιχείρηση και 

β) εξωτερικά, τα οποία προκύπτουν από συγκρίσιμες 
συναλλαγές μεταξύ ανεξάρτητων προς την κρινόμενη 
επιχείρηση. 

Ως συγκρίσιμες συναλλαγές νοούνται αυτές οι οποί¬ 
ες ταυτίζονται ή παρουσιάζουν ομοιότητα ως προς το 
αντικείμενο και τα άλλα χαρακτηριστικά τους και των 
οποίων οι τυχόν διαφορές στους ειδικότερους όρους 
δεν μπορούν να επηρεάσουν σημαντικά το συμφωνού- 
μενο τίμημα ή η επίδραση των διαφορών αυτών μπορεί 
να εξαλειφθεί μέσω κατάλληλων προσαρμογών. 

Παράγοντες που καθορίζουν και επηρεάζουν τη συ- 
γκρισιμότητα των συναλλαγών μεταξύ συνδεδεμένων 
επιχειρήσεων είναι: 

α. τα χαρακτηριστικά των αγαθών ή υπηρεσιών που 
αποτελούν το αντικείμενο των συναλλαγών, όπως: 

- για τα ενσώματα αγαθά, τα φυσικά χαρακτηριστικά 
προϊόντος, η ποιότητα, η αξιοπιστία, η διαθεσιμότητα, 
ο όγκος πωλήσεων, 

- για τα άυλα περιουσιακά στοιχεία, η μορφή της συ¬ 
ναλλαγής (πώληση ή παραχώρηση χρήσης), το είδος του 
άυλου περιουσιακού στοιχείου, η διάρκεια και η έκταση 
της νομικής προστασίας, τα προσδοκώμενα οφέλη από 
τη χρήση αυτών, 

- για τις υπηρεσίες, η φύση και η έκταση παρεχόμενων 
υπηρεσιών. 


β. οι σημαντικές οικονομικές λειτουργίες, οι κίνδυνοι 
που αναλαμβάνονται και τα μέσα (κτίρια, εξοπλισμός, 
άυλα, κλπ) που χρησιμοποιούνται, τα οποία αποτελούν 
στοιχεία της λειτουργικής ανάλυσης (ίυηοίίοηαΙ αηείγείε) 
που περιλαμβάνεται στον φάκελο τεκμηρίωσης. 

γ. οι συμβατικοί όροι, δηλαδή ο καταμερισμός ευθυ¬ 
νών, κινδύνων και οφελών μεταξύ των συνδεδεμένων 
επιχειρήσεων (προθεσμίες, εγγυητικοί όροι σε συμβό¬ 
λαια, κλπ). 

δ. οι οικονομικές συνθήκες των συγκρινόμενων μερών 
και των συναλλαγών τους, (γεωγραφική θέση, αγοραστι¬ 
κή δύναμη, ανταγωνιστικότητα, μέγεθος αγοράς, κόστος 
παραγωγής, κόστος εργασίας, κλπ.). 

ε. ειδικές στρατηγικές που ασκούνται από την επιχεί¬ 
ρηση (π.χ. προσπάθεια διείσδυσης σε αγορές, ανάπτυ¬ 
ξη νέων και καινοτομών προϊόντων, αύξηση μεριδίου 
αγοράς, κλπ.). 

Γ ια την άντληση συγκριτικών στοιχείων οι επιχειρή¬ 
σεις μπορούν να χρησιμοποιούν και οποιαδήποτε τράπε¬ 
ζα πληροφοριών, με υποχρεωτική αναφορά στο φάκελο 
τεκμηρίωσης των στοιχείων αυτής (ονομασία, πάροχος, 
έκδοση, πλήθος στοιχείων κλπ.). 

Σε περίπτωση που από την εφαρμογή της ακολου¬ 
θούμενης μεθόδου ενδοομιλικής τιμολόγησης και τη 
χρήση συγκριτικών στοιχείων προκύπτει ένα εύρος 
τιμών ή κέρδους, απορρίπτεται το 25% των χαμηλότε¬ 
ρων τιμών και το 25% των υψηλότερων, με τη χρήση 
τεταρτημόριων. 

Ο προσδιορισμός των τεταρτημόριων γίνεται ως εξής: 
01 = πρώτο τεταρτημόριο = 25° εκατοστιαίο σημείο 
02 = διάμεσος = 50° εκατοστιαίο σημείο 
03 = τρίτο τεταρτημόριο = 75° εκατοστιαίο σημείο 
Ως συμβατή με την αρχή της ελεύθερης αγοράς (Απτϊε 
ΕβηρΙά ΡπηοίρΙβ), θεωρείται οποιαδήποτε τιμή μεταξύ 
του πρώτου και του τρίτου τεταρτημόριου (25 ου εκατο¬ 
στιαίου σημείου έως και του 75 ου εκατοστιαίου σημείου), 
με επαρκή αιτιολόγηση της επιλογής. 

Ο Φάκελος Τεκμηρίωσης θεωρείται μη πλήρης ή μη 
επαρκής εφόσον προκύπτει αδυναμία ελεγκτικής επαλή¬ 
θευσης της ορθότητας υπολογισμού ή τεκμηρίωσης των 
τιμών ενδοομιλικών συναλλαγών, η οποία δεν θεραπεύ¬ 
εται από τις πρόσθετες πληροφορίες που παρέχονται 
στον έλεγχο. 

ΚΕΦΑΛΑΙΟ Η' 

ΕΝΑΡΞΗ ΙΣΧΥΟΣ 

Η παρούσα ισχύει για ενδοομιλικές συναλλαγές που 
πραγματοποιούνται σε φορολογικά έτη που αρχίζουν 
από την 1η Ιανουάριου 2014 και μετά. 



ΣΥΝΟΠΤΙΚΟΣ ΠΙΝΑΚΑΣ ΠΛΗΡΟΦΟΡΙΩΝ 

130 3166 Κωδικός Χώρας 
Ευρωπαϊκή Ένωση 
Ευρωπαϊκός Οικονομικός Χώρος 
Σύμβαση Αποφυγής Διπλής Φορολογίας 

150 3166 Κωδικός Χώρας 

Υπάρχει δυνατότητα πολλαπλής επιλονής. 

Εφόσον υπάρχει μεταβολή μέσα στο συνκεκριμένο φορολονικό έτος. 



















2. Λειτουργίες και κίνδυνοι υττοβάλλοντος 

□ 

□ 














Χοησιυοποιηθέντα Πάνια 8 


Ενσώματα (εγκαταστάσεις και εξοπλισμός) 

Λυλα (εμπορικά σήματα, πατέντες, τεχνογνωσία κ.λπ 















□ 

□ 

□ 

□ 

□ 

□ 

□ 

□ 








Κίνδυνοι που αναλαμβάνονται 8 


Επιχειρηματικός / Εμπορικός 

Έρευνας και ανάπτυξης 

Πιστωτικός 

Επισφάλειας 

Εγγυήσεων 

Συναλλαγματικός 

Διατήρησης Αποθεμάτων 

Αλλος 







Υπάρχει αλλαγή στους κινδύνους που αναλαμβάνει 

ο υπόχρεος ΝΑΙ Π ΟΧΙ □ 


□ 

□ 

□ 

□ 

□ 

□ 

□ 

□ 

□ 

□ 

□ 

□ 

□ 

□ 

Υπάρχει αλλαγή στις λειτουργίες που αναλαμβάνει ι 

ο υπόχρεος. ΝΑΙ □ ΟΧΙ □ 

Λειτουονίεσ που επιτελούνται 8 


Έρευνα και ανάπτυξη 

Παραγωγή 

Διανομή 

Αντιπροσώπευση 

Τεχνική υποστήριξη 

Εξυπηρέτηση πελατών 

Προώθηση πωλήσεων 

Μεταφορές 

Αποθήκευση 

Χρηματοδότηση 

Ποιοτικός έλεγχος 

Διοικητικές Υπηρεσίες 

Λοιπές υπηρεσίες 

Άλλες 


Υπάρχει δυνατότητα πολλαπλής επιλονής. 

Διοικητική 

Υποστήριξη 

Χρηματοοικονομικές συναλλαγές 

(τόκοι, χρηματοδοτικές μισθώσεις, 
χρεόγραφα, ασφάλειες, κ.λπ.) 

Μεταβίβαση περιουσιακών 
στοιχείων 

Τεχνική Υποστήριξη 

Εκμίσθωση 

Αποθήκευση 

Έρευνα & Ανάπτυξη 

Λοιπές Υπηρεσίες 

Επιδότηση - Διαγραφή χρεών 

Κατανομή δαπανών (Συμφωνίες 
Κατανομής Κόστους) 11 

Λοιπά 



(ΧΑ'$: 0θ5ί θοηίπβυΐίοη ΑΐΎ3η§θΐηθηί5 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2014 

Ο Γενικός Γραμματέας Δημοσίων Εσόδων 
ΘΕΟΧΑΡΗΣ ΘΕΟΧΑΡΗΣ 

-♦- 

Αριθ. ΠΟΑ: 1098 (2) 

Παροχή οικονομικών στοιχείων σε φορείς 
κοινωνικής ασφάλισης. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της υποπαραγράφου Ε2 του ν. 4093/ 
2012 περί σύστασης θέσης Γ ενικού Γ ραμματέα Δημο¬ 
σίων Εσόδων (ΦΕΚ 222 Α'). 

2. Τις διατάξεις της περ. ε' παρ. 1 και της παρ. 5 του 
άρθρου 17 του ν. 4174/2013 (ΦΕΚ 170 Α') όπως αυτές 
ισχύουν μετά την τροποποίησή τους από τις διατάξεις 
του ν.4254/2014 (ΦΕΚ 85 Α'). 

3. Τις διατάξεις της ΠΟΑ. 1049/11.2.2014 (ΦΕΚ 429/Β7 
2014) περί καθορισμού του τρόπου υποβολής της δή¬ 
λωσης και απόδοσης του φόρου που παρακρατείται 
στο εισόδημα από μισθωτή εργασία και συντάξεις και 
στην ειδική εισφορά αλληλεγγύης του άρθρου 29 του 
ν. 3986/2011. 


4. Τις διατάξεις της ΠΟΑ. 1046/7.2.2014 (ΦΕΚ 369 Β') 
περί του τύπου και περιεχομένου της Οριστικής Δήλω¬ 
σης Απόδοσης Φόρου Μισθωτών Υπηρεσιών, της Οριστι¬ 
κής Δήλωσης Αμοιβών από Ελευθέρια Επαγγέλματα και 
της Οριστικής Δήλωσης Εισοδημάτων από Εμπορικές 
Επιχειρήσεις καθώς και υποχρέωση υποβολής τους και 
απόδοσης του φόρου Μισθωτών Υπηρεσιών, με τη χρή¬ 
ση ηλεκτρονικής μεθόδου επικοινωνίας ή με μαγνητικό 
μέσο στη Δ.Ο.Υ., κατά περίπτωση. 

5. Τις υποχρεώσεις που απορρέουν από την παρ. 12 
του Παραρτήματος ν.1 του ν.4046/2012 (ΦΕΚ 28 Α'). 

6. Το γεγονός ότι από τις διατάξεις της παρούσας 
απόφασης, δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 

Επιτρέπεται η χορήγηση στοιχείων σε φορείς κοινωνι¬ 
κής ασφάλισης από τη δήλωση απόδοσης του φόρου που 
παρακρατείται στο εισόδημα από μισθωτή εργασία καθώς 
και από την Οριστική Δήλωση Απόδοσης Φόρου Μισθω¬ 
τών Υπηρεσιών προκειμένου να διενεργηθούν οι σχετικοί 
έλεγχοι και διασταυρώσεις που αποβλέπουν στον ορθό 
προσδιορισμό των οφειλόμενων ασφαλιστικών εισφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2014 

Ο Γ ενικός Γ ραμματέας Δημοσίων Εσόδων 
©ΕΟΧΑΡΗΣ ΘΕΟΧΑΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α,Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α,Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-ηταιΙ: ννβόπΐ3δΐ0Γ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
















































































